alexandrainst/scandi-wiki huggingface dataset:
Milestone Refinery

Milestone Refinery er et norsk band som består av medlemmer fra band som Madrugada, Vidar Vang, Autoband, Sternklang, Perculator og Hastwerk.

Milestone Refinery ble grunnlagt i 2002 av Christian Lysvåg, Jon Lauvland Pettersen og Tomas Lauvland Pettersen. Senere har Gudmund Østgård og Gaute Fredriksen kommet til som permanente medlemmer av bandet. Opprinnelig bar bandet navnet Long Range Desert Group, men dette ble endret til Milestone Refinery i 2003.

Live og på plate har en rekke andre norske utøvere bidratt i Milestone Refinery-sammenheng: Sivert Høyem, Anders Woltmann (King Midas), Susanna Wallumrød, Eivind Schou (Serena Maneesh, St. Thomas), Petter Svee (Cinnamoon, The Goo Men, The Devil And The Almighty Blues) og Marius Almås Johansen.
I 2004 albumdebuterte Milestone Refinery med utgivelsen Citric Love. I perioden 2002-2004 turnerte bandet nasjonalt og har bl.a. spilt på Øyafestivalen, by:Larm og Buktafestivalen.

I perioden 2004-2016 har det vært liten aktivitet for bandet, med unntak av studioinnspillinger våren 2007, men høsten 2016 har Milestone Refinery gjenopptatt øvingsaktiviteten og skrevet nytt materiale som planlegges fremført live og i innspilt format. I juli 2017 begynte Milestone Refinery innspillingsprosessen mot nytt album i Velvet Recording i Spydeberg. De første sporene til bandets andre album slippes i juni 2018.

Diskografi
Citric Love (2004)

Referanser

Eksterne lenker
Milestone Refinerys egne nettsider
Intervju med Milestone Refinery i Universitas

Norske rockegrupper
Band etablert i 2002
Alessandro Achillini

Alessandro Achillini (født 20. oktober 1463 i Bologna i Kirkestaten, død 2. august 1512 samme sted) var en italiensk skolastisk filosof og lege. Han har blitt kalt «den nye Aristoteles». Achillini underviste i medisin og filosofi ved Universitetet i Bologna og Universitetet i Padova.

Liv og virke

Bakgrunn
Alessandro Achillini var sønn av Claudio Achillini. Han var eldste bror til Giovanni Filoteo Achillini og grandonkel til Claudio Achillini.

I tillegg til det som skulle bli hans hovedbeskjeftigelse i livet, studerte han også teologi. Han begynte på seminarstudier en gang før 1476; det året ble han tonsurert i katedralen i Bologna. Selv om han senere gikk over til akademistudier i annen retning forble han aktivt opptatt av teologi hele livet og bidro til to generalkongresser for fransiskanerordenen; en i Bologna i 1494 og en annen i Roma i 1505/1506.

I 1506 måtte han forlate Bologna og dro da til Padova, der han ble gjort til lærer i filosofi.

Medisiner/anatom, filosof

Han beskrev to tympane ben i øret, kalt mallus incus. Det dreier seg om de såkalte hammeren og ambolten. 

Achillini hadde foruten disse og andre anatomiske oppdagelser også for sin tid et viktig medisinsk forfatterskap. Som filosofisk tenker helte han mot panteismens virkelighetsoppfatning blant annet ved at han fremmet tanken om en kollektiv, upersonlig sjelenes udødelighet (De universalibus, 1501). Han utga også De subjecto chiromantiæ et physiognomiæ (1503).

Hans filosofiske Opera omnia ble første gang trykket i 1508 i Venezia, og kom i nye utgaver i 1545 og 1568 og da med viktige bemerkninger. Viktigst i disse er De intelligentiis, i fem bøker.

Litteratur 
 Daniel Schäfer: Achillini, Alessandro. I: Werner E. Gerabek, Bernhard D. Haage, Gundolf Keil, Wolfgang Wegner (utg.): Enzyklopädie Medizingeschichte. De Gruyter, Berlin/ New York 2005, ISBN 3-11-015714-4, s. 5.
 Herbert Stanley Matsen: Alessandro Achillini (1463–1512) and His Doctrine of ‘Universals’ and ‘Transcendentals’. A Study in Renaissance Ockhamism. Associates University Presses, London 1974, ISBN 0-8387-1221-8.

Referanser

Eksterne lenker
Online Galleries, History of Science Collections, University of Oklahoma Libraries Bildesamling

Italienske filosofer
Italienske leger
Personer fra Bologna
Aage Sletsjøe

Aage Sletsjøe (født 19. mai 1938 i Larvik, Vestfold) er en norsk tidligere vektløfter. I løpet av sin aktive karriere, som strakk seg fra 1953 til 1968, vant han blant annet ti NM-gull og tre kongepokaler.

Sletsjøe var bare 12 år gammel da han mottok sin første medalje. Dette var riktignok ikke en vektløftermedalje, men Redningsselskapets utmerkelse i sølv. Denne fikk han for å ha reddet to andre gutter fra å drukne.

Sletsjøe er utdannet sivilingeniør ved maskinlinjen på NTH (1965). Han har tidligere arbeidet i ESSO, Porsgrunn Verft og Veroc Technology, inntil han startet for seg selv som konsulent innen maskinteknikk. Han har dessuten vært leder i Vestfold idrettskrets.

I 2011 gjorde Sletsjøe comeback på vektløfterplattingen i en alder av 73 år. Han hadde da vært borte fra sporten i mer enn 40 år. Per utgangen av 2016 deltar han fortsatt aktivt på vektløfterstevner, nå i en alder av 78 år.

Resultater og meritter i vektløfting

NM i vektløfting

Nordisk mesterskap i vektløfting

Junior-Nordisk i vektløfting

Referanser 

Norske vektløftere
Norske idrettsledere
Personer fra Larvik kommune
Fødsler i 1938
Kongepokalvinnere i vektløfting
Arthur Fjeldberg

Arthur Inge Fjeldberg (1930-1984) var en norsk vektløfter fra Trondheim. Han deltok i tre NM i vektløfting i perioden 1946-1948, og vant gullmedalje i alle tre mesterskapene. Dessuten ble han i 1947 den første vinneren av kongepokalen i vektløfting, som går til den beste løfteren i NM uavhengig av vektklasse. Også i 1948 vant han kongepokalen, før han sluttet å konkurrere.

Resultater og meritter i vektløfting

NM i vektløfting

Referanser 

Norske vektløftere
Kongepokalvinnere i vektløfting
Personer fra Trondheim kommune
Lemmings

Lemmings er et puzzle-plattformspill som opprinnelig ble utviklet av DMA Design og først gitt ut av Psygnosis for Amiga, Atari ST og PC i 1991. Spillet ble programmert av Mike Dailly og David Jones, og var inspirert av en enkel animasjon som Dailly laget mens hans eksperimenterte med Deluxe Paint.

Målet i spillet er å lede en gruppe lemen gjennom en rekke hindringer til en utgang. For å lede dem gjennom hindringene, må man gi individuelle lemen i gruppen ferdigheter, som lar dem endre landskapet i spillet, eller adferden til de andre lemenene.

Lemmings var en av de beste mottatte videospillene i 1990-årene. Det var det nest høyest rangerte spillet av Amstrad Actions anmeldte spill, og ble ansett som det åttende beste spillet av Next Generation i 1996. Lemmings er også et av spillene som har fått flest nye versjoner tilpasset til andre plattformer. Det er anslått å ha solgt over 15 millioner eksemplarer blant forskjellige plattformer. Populariteten til spillet førte også til etablering av flere oppfølgere, remakes og spin-offs, og har også inspirert lignende spill.

Referanser

Eksterne lenker 
 

Videospill fra 1991
3DO-spill
Acorn Archimedes-spill
Amiga-spill
Amstrad CPC-spill
Apple IIGS-spill
Atari ST-spill
Commodore 64-spill
DOS-spill
Game Boy Color-spill
Game Boy-spill
Mac OS-spill
Mobil-spill
NES-spill
PlayStation-spill
PlayStation 2-spill
PlayStation 3-spill
PlayStation Portable-spill
Sega Game Gear-spill
Super NES-spill
Windows-spill
ZX Spectrum-spill
Videospill utviklet i Storbritannia
Master System-spill
Origin

Origin er Electronic Arts’ digitale distribusjons- og kommunikasjonsplattform for digital rettighetsadministrasjon. Den brukes til å distribuere spill og relaterte media over Internett. Tjenesten ble først tilgjengeliggjort 3. juni 2011, og har et stort utvalg av titler skapt og utgitt av Electronic Arts og selskapets datterselskaper, som blant annet The Sims-serien, Battlefield-serien og Apex Legends.

Origin har sosiale funksjoner som profilhåndtering, vennelister med chat og spillinvitasjoner.

I 2011 fortalte Electronic Arts at selskapet ønsket at Origin skulle være på lik linje med Valves lignende tjeneste og hovedkonkurranse til Origin, Steam.

Electronic Arts kunngjorde i september 2020 at Origin skal legges ned i framtida for å gi plass til en ny tjeneste for datamaskiner som bruker selskapets EA Play-tjeneste.

Referanser

Eksterne lenker
 

Programvare fra 2011
Videospilltjenester
The Humble Brothers

The Humble Brothers er en duo bestående av canadiske Ken «hiwatt» Marshall og tanzanisisk-fødte Traz Dajmi som produserer elektronisk musikk. De er kjent for å ha produsert musikk til spill fra Electronic Arts, først Need for Speed: Hot Pursuit 2, deretter SimCity 4 og The Sims 2. De har siden produsert remixer av andre artisters sanger, heriblant Linkin Parks første singel «One Step Closer». De har også remixet sanger for Anastasia, Static-X og Rammstein.

Referanser

Eksterne lenker 
The Humble Brothers’ nettsted

Videospillkomponister
Canadiske musikere
Jan Aas

Jan Aas (født 14. januar 1944 i Fredrikstad, død 30. mai 2016 samme sted) var en norsk fotballspiller som spilte mesteparten av karrieren i Fredrikstad FK, og spilte tre A-landskamper for Norge. Hans primære posisjon på banen var venstreving.

Aas debuterte for Fredrikstads førstelag som 17-åring i 1961, og spilte seks seriekamper da FFK ble seriemester sesongen 1960/61. I oktober samme år var han med på å vinne cupfinalen, hvor FFK vant hele 7-0 over Haugar. Han vant et nytt cupmesterskap i 1966. I august 1962 debuterte han på landslaget, i en treningskamp mot Finland.

I 1969 forlot Aas FFK til fordel for den svenske andredivisjonsklubben Bengtsfors IF. Han kom hjem til Norge i 1971, og signerte for FFKs erkerival Sarpsborg FK, hvor han i 1972 fikk sine to siste kamper i landslagstrøya, mer enn ti år etter debuten. I 1974 dro Aas tilbake til Fredrikstad etter det som var klubbens første nedrykk i historien, og Aas var med på å spille FFK tilbake til øverste nivå på første forsøk.

Jan Aas la opp som spiller i 1978. Han spilte til sammen 203 kamper i norsk toppdivisjon for Fredrikstad (170 kamper) og Sarpsborg (33 kamper), og scoret 37 mål. Han ble senere trener for Fredrikstad i 1984, men ble sparket midtveis i sesongen etter svake resultater. Aas døde i 2016 etter en tids sykdom, 72 år gammel.

Referanser

Eksterne lenker 
 

Norske fotballspillere
Norske landslagsspillere i fotball for herrer
Fotballspillere for Fredrikstad FK
Fotballspillere for Sarpsborg FK
Personer fra Fredrikstad kommune
Georg Elgaaen

Georg Elgaaen (født 5. juli 1922, død 8. desember 2005 i Oslo) var en norsk lærer, lektor og amatørkomponist. Elgaaen er mest kjent som opphavsmannen bak sangen «Voi Voi», vinneren av den første utgaven av Melodi Grand Prix i 1960.

Bakgrunn 
«Voi Voi» var også Norges første bidrag i Eurovision Song Contest. Der ble den fremført av Nora Brockstedt og endte på en fjerdeplass. Siden er «Voi Voi» innspilt i ulike versjoner av en rekke artister: Vokalgruppene Pitsj, Hovedøen Social Club og Bjelleklang har gitt ut sine versjoner, mens Knut Mikalsen Bopalong Quintet har laget en jazzversjon, og rapgruppen Superstars har også laget sin egen versjon av låten.

Elgaaen jobbet som språklærer hele livet, i mange år ved Berg gymnas i Oslo. Han hadde ingen karriere som tekstforfatter eller komponist, men hadde imidlertid mange kunstnere og musikere i omgangskretsen sin. «Voi Voi» er stort sett den eneste låten han skrev, men han leverte også bidraget «Viddu ha tjangs» til Melodi Grand Prix 1969. 

Elgaaen var en stor tilhenger av Human-Etisk Forbund, og etter hans død ble rettighetene til «Voi Voi» overdratt til forbundet. Dermed tilfaller alle fremtidige royalties fra sangen Human-Etisk Forbund. Elgaaen hadde før sin død gitt klar beskjed om at inntektene fra sangen skulle gå til noe som var i «hans ånd».

Referanser 

Norske lektorer
Norske komponister
Norske sangtekstforfattere
Norske humanetikere
Melodi Grand Prix
Key frame

Et key frame, keyframe eller nøkkelbilde er i animasjon og film er et bilde som definerer startpunktet og sluttpunktet i en animasjon med jevn bevegelse.

Eksempel på animering med key frames

Referanser 

Datagrafikk
Happy Valley

Happy Valley er en britisk krim- og dramaserie som hadde premiere på BBC One 29. april 2014.

Serien er skrevet av Sally Wainwright.

Seriens andre sesong hadde premiere i februar 2016.

Handlingsreferat

Sesong 1 
Catherine Cawood (spilt av Sarah Lancashire) er en handlekraftig politikvinne i West Yorkshire. Hun har ikke kommet over selvmordet til sin tenåringsdatter Becky, som skjedde åtte år tidligere. Cawood er nå skilt fra sin ektemann gjennom mange år, og bor sammen med sin søster, Clare, en tidligere alkoholiker og heroin-misbruker. Becky hadde en liten sønn, Ryan, som ble født etter en voldtekt.

Hverken Catherines tidligere ektemann eller deres nå voksne sønn, Daniel, vil ha noe som helst å gjøre med Ryan. Catherine oppdager at Tommy Lee Royce, mannen som var ansvarlig for den brutale voldtekten av Becky og drev henne til selvmord kort tid etter at Ryan ble født, er ute av fengsel etter å ha sonet en narkotika-dom på åtte år. Catherine blir snart besatt av å finne Royce, uvitende om at Royce også er involvert i kidnappingen av rikmannsdatteren Ann Gallagher, som revisoren Kevin Weatherill har planlagt og den kriminelle Ashley Cowgill har gjennomført.

Sesong 2 
Atten måneder etter hendelsene i den første sesongen er Catherine Cawood tilbake på jobb igjen, og har blitt tildelt en tapperhetsmedalje etter å ha reddet Ann Gallagher fra Tommy Lee Royce. Han soner nå livstid i fengsel. Men moren til Royce blir drept, og en rekke drap finner sted. Samtidig får Catherine i oppgave å etterforske menneskehandel.

Catherines barnebarn Ryan utvikler et vennskap med en ny lærerassistent, frøken Wealand, som i hemmelighet er forelsket i Tommy Lee Royce. Men Royce har fått forbud mot å kontakte sønnen Ryan, og forsøker derfor å bruke Wealand for å bygge et forhold til Ryan slik at han kan hevne seg på Catherine.

Rolleliste 
 Sarah Lancashire … Catherine Cawood, politioverkonstabel
 Steve Pemberton … Kevin Weatherill, revisor
 Siobhan Finneran … Claire Cartwright, Catherines søster
 George Costigan … Nevison Gallagher, næringslivsleder
 Joe Armstrong … Ashley Cowgill, kriminell
 James Norton … Tommy Lee Royce, kriminell
 Charlie Murphy … Ann Gallagher, Nevisons datter
 Rhys Connah … Ryan Cawood, Catherines barnebarn 
 Rick Warden … Mike Taylor, politimann

Referanser

Eksterne lenker 
 BBC: Happy Valley ' s hjemmeside

Britiske dramaserier
Britiske krimserier
Britiske TV-serier fra 2010-årene
TV-produksjoner på BBC
Kvamselva kraftverk

Kvamselva kraftverk er et vannkraftverk ved Bygstad i Gaular kommune i Vestland.

Det er et elvekraftverk som utnytter et fall på 247 meter i Kvamselva.

Installert effekt er 2,6 MW fra en peltonturbin. Årsproduksjon er 8,8 GWh.

Referanser

Kilder
 
 NVE vannkraftdatabase

Småkraftverk i Vestland
Kraftverk i Sunnfjord
Kraftverk etablert i 2016
Småkraft AS
Kristoffer Halvorsen

Kristoffer «Doffen» Halvorsen (født 13. april 1996 i Kristiansand) er en norsk landeveissyklist, som sykler for Uno-X Pro Cycling Team.

Karriere 
Halvorsen fikk sitt store gjennombrudd i NM i landeveissykling 2016 i Bodø, der han vant NM-bronse bak Edvald Boasson Hagen og Alexander Kristoff, NM-gull i gateritt ved å spurtslå Krister Hagen, og NM-sølv i U23-temporittet syv sekunder bak Amund Grøndahl Jansen.

Meritter 

2013
Etappeseier i Trofeo Karlsberg
Etappeseier i Tour of Istria
2016
Bronse i fellesstarten for senior under NM i landeveissykling
Grand Prix d'Isbergues - Pas de Calais
To etappeseire i Olympia's Tour 
Etappeseier i Tour de l'Avenir
 U23 Verdensmester, landevei
2017
Handzame Classic
Etappeseier i Tour de l'Avenir
2019
5. etappe, Herald Sun Tour
6. etappe, Tour of Norway
2021
3. etappe, Okolo Slovenska

Referanser

Eksterne lenker 
 
 

Norske syklister
Norske landeveissyklister
Verdensmestre i landeveisritt
Personer fra Kristiansand kommune
Fødsler i 1996
William G. Gregory

William George «Borneo» Gregory (født 14. mai 1957 i New York) er en pensjonert amerikansk astronaut som tidligere har jobbet for NASA. Han har tidligere arbeidet som testpilot.

William sine foreldre har sitt opphav fra Albania.

Referanser

Eksterne lenker 
 Spacefacts biografi (engelsk)
 Biografi på nasa.gov (engelsk)

Offiserer i U.S. Air Force
Astronauter fra USA
Testflyvere
Fødsler i 1957
Personer fra Niagara County i New York
Gerdy Troost

Gerdy Troost (født 3. mars 1904, død 30. januar 2003) var en tysk arkitekt og interiør designer gift med Paul Ludwig Troost.Sabine Brantl: Haus der Kunst im München. Ein Ort und seine Geschichte im Natioalsozalismus. Allitera Verlag, München, 2007, ISBN 978-3-86520-242-0

Gjennom sin mann møtte hun i 1930 Adolf Hitler og meldte seg inn i NSDAP i 1932. Etter sin manns død i 1934, ledet Gerdy Troost et tegnekontor sammen med sin tidligere medarbeider Leonhard Galle. 

Under denazifiseringen etter krigen ble hun av hovedretten i München klassifisert som en "mindre lovbryter" og dømt til å betale 500 DM samt ilagt et yrkesforbud på ti år.  

 Litteratur 

 Sabine Brantl: Haus der Kunst München. Ein Ort und seine Geschichte im Nationalsozialismus. Allitera Verlag, München 2007, ISBN 978-3-86520-242-0 (Edition Monacensia'').

Referanser 

Personer fra Stuttgart
Tyske arkitekter
Tyskere fra andre verdenskrig
Personer tilknyttet det tredje rike
Medlemmer av NSDAP (innmeldt 1925–1932)
Tor Strand (1960–)

Tor Strand (født 1960 i daværende Øverbygd kommune, nå Målselv kommune) er norsk journalist. Han har arbeidet som journalist og redaktør i en rekke norske aviser siden han begynte ved avdelingskontoret til avisen Nordlys på Finnsnes i 1977. Blant avisene er Troms Folkeblad, Nordlands Framtid, Forsvarets Forum, VG, Dalane Tidende og nettavisen ABC Nyheter (fra 2010).

Tor Strand vant sammen med Rolf J. Widerøe SKUP-prisen for 2003 for «Lucia-saken». De vant også SKUP-diplom i 2000 for serien «Trygdejukset». Tor Strand har også arbeidet som kommunikasjonsrådgiver i Kommunal- og regionaldepartementet (2007) og researcher for Dokument 2 på TV 2 (2008).

Referanser 

Norske journalister
Journalister i Nordlys
Vauxhall Victor

Vauxhall Victor (1957–78) er en stor familiebil fra britiske Vauxhall Motors. Den erstattet Vauxhall Wyvern som fabrikkens rimelige alternativ til den 6-sylindrete Vauxhall Velox. Victor ble i 1978 avløst av Vauxhall Carlton, samme som Opel Rekord E.

F/FA (1957–64, 390 000 eksemplar) var en 4-dørs sedan som lignet på den amerikaniserte Opel Rekord P. Året etter kom stasjonsvogn som ble produsert i kun 8 måneder. Motor var 4 sylinder 1508 ccm på 55 Hk. Serie II (FII) fra 1959 hadde forenklet stil.

FB (1961–64, 328 000 eks.) fikk nytt utseende og i 1963 en større 1.6-liters motor på 50 hk. VX4/90 var mer sportslig med fartsstriper, 71 hk og bremseservo.

FC (1964–67, 238 000 eks.) ble kalt Victor 101 i markedsføringen (man hevdet å ha 101 forbedringer).

FD (1967–72) fikk flaskeform og nye motorer på 1599 og 1975 ccm (89 hk), mens Ventora (1968) fikk 3.3-liters 6-sylinder på omkring 125 hk.

Victor F, FB, FC og FD ble i USA solgt som Envoy fram til 1970. Stasjonsvogna het Sherwood.

FE (1972–76) hadde samme understell og ramme som Opel Rekord D, og delvis likt utseende.

VX (1976–78) var nesten lik FE men ble solgt som VX1800 og VX2300.

Referanser 

Vauxhall-modeller
Bilmodeller introdusert i 1957
Magnus Brenna-Lund

Magnus Brenna-Lund (født 16. desember 1965 i Fredrikstad) er programleder og journalist i NRK. Brenna-Lund begynte å jobbe i TV Fredrikstad på 80-tallet. TV-stasjonen var blant de første kabelfjernsynskanalene i Norge.

Fra 1993 har han vært i NRK, det meste av tiden ved distriktskontoret i Fredrikstad. Han har også jobbet for Dagsrevyen, Forbrukerinspektørene, Norge Rundt og Sommeråpent. I 2013 og 2015 var han med på NRKs to store sommerbåt-reiser langs norskekysten, både som programleder og reporter.

Brenna-Lund er en av Norges pionérer innen videojournalistikk. Han var en av NRKs første journalister som både fotograferte og redigerte sine egne TV-reportasjer. Her utviklet han tidlig sin egen stil, både når det gjaldt form og fortellerteknikk. For dette arbeidet ble han to ganger nominert til beste videojournalist blant regionale TV-stasjoner i Europa. Han har også vunnet Østfold journalistlags multimediepris for sitt arbeid som videojournalist.

Brenna-Lund er mye brukt som foredragsholder både i Norge og utlandet, blant annet i SVTs etterutdanningsprogram for journalister som skal bli videojournalister.

Han har også vært aktiv amatørskuespiller og musiker.

Høsten 2016 er han programleder for NRKs tv-serie «Alt For Dyra».

Referanser

Eksterne lenker 
 

Norske journalister
NRK-journalister
Programledere for NRK
Personer fra Fredrikstad kommune
Fjelna kraftverk

Fjelna kraftverk er et vannkraftverk nær Vinjeøra i Hemne kommune i Trøndelag.

Det er et elvekraftverk som utnytter et fall på 90 meter i Fjelna.

Installert effekt er 5,5 MW fra to francisturbiner. Årsproduksjon er 15,2 GWh.

Referanser

Kilder
 
 NVE vannkraftdatabase
Nordkraft

Småkraftverk i Trøndelag
Kraftverk i Heim
Kraftverk etablert i 2015
Nordkraft
Smørklepp II kraftverk

Smørklepp II kraftverk er et vannkraftverk i Vinje kommune i Vestfold og Telemark.

Det er et elvekraftverk som utnytter et fall på 9 meter i Smørkleppåi.

Installert effekt er 315 kW fra en kaplanturbin. Årsproduksjon er 1,9 GWh.

Kraftverket er bygd like nedenfor Smørklepp I kraftverk, vannveien er en tunnel i fjell. Utløpet er en 300 meter lang kanal som er gravd ut fram til elven.

Referanser

Kilder
 
 NVE vannkraftdatabase
 Småkraftnytt side 55: Kjetil Negarden

Minikraftverk i Vestfold og Telemark
Kraftverk i Vinje
Statkraft
Kraftverk etablert i 1999
Junos OS

Junos OS, forkortelse for Juniper Network Operating System), er et operativsystem som er basert på FreeBSD og som benyttes i rutere, switchere og sikkerhetsutstyr fra Juniper Networks. Juniper Networks tilbyr et Software Development Kit som gjør det mulig for partnere og kunder å komme med egne tilføyelser. Den største konkurrenten til Junos er Cisco IOS.

Første versjon ble lansert 7. juli 1998. Siste versjon er 15.1R2 og ble lansert 20. november 2015.

Referanser

Nettverksoperativsystemer
Programvare fra 1998
1998 i USA
Halldor Stenevik

Halldor Østervold Stenevik (født 2. februar 2000) er en norsk fotballspiller som spiller for Strømsgodset Toppfotball.

Halldor Stenevik kom til  fra FK Fyllingsdalen som guttespiller sommeren 2015. Han ble samme høst satt på B-listen og var med på benken i siste seriekamp mot Hødd.

I løpet av vinteren 2015 og våren 2016 ble Stenevik et fast innslag på Norges G16-landslag og kom igjen på B-listen da serien sparket i gang. I tillegg til oppdrag for landslaget gjorde spill for Brann 2 i 3. divisjon utover våren sitt til at han ble med på treningsleiren til Florø hvor han også startet treningskampen mot det sammensatte laget fra Sogn og Fjordane. Fremgangen ble belønnet med hans første proffkontrakt som binder ham til Brann ut 2018.

29. juli 2016 ble Stenevik tatt opp i A-stallen. Han fikk sin seriedebut i kampen mot  10. september 2016, da han fikk et drøyt kvarter som innbytter for Remi Johansen. Stenevik ble med dette tidenes andre spiller født på 2000-tallet som har spilt i Eliteserien (den første var s Johan Hove som fikk noen få minutter spilletid mot  8. mai 2016).

Landslaget
Han ble tatt ut i Norges G17-landslagets EM-tropp til U-17 EM i Kroatia 2017.

Han ble tatt ut i Norges tropp til U19-EM 2019 i Armenia.

Referanser

Eksterne lenker 
 
 «Halldor Steneviks», profil på Branns hjemmeside.
 «Halldor Steneviks», profil på NFFs hjemmeside. (Landslagsstatistikk)
 Talentet: Halldor Stenevik - Brann vgtv.no

Norske fotballspillere
Fotballspillere for SK Brann
Fotballspillere for Nest-Sotra
Fotballspillere for Strømsgodset TF
Fotballspillere for Sogndal Fotball
Fødsler i 2000